כללי נתוני אשראי (שיעורי הפחתה מרביים של סכומי העיצום הכספי)

{{ח:התחלה}}
{{ח:כותרת|כללי נתוני אשראי (שיעורי הפחתה מרביים של סכומי העיצום הכספי), התשע״ח–2018}}

{{ח:פתיח-התחלה}}
{{ח:תיבה|ק״ת תשע״ח, 2652|כללי נתוני אשראי (שיעורי הפחתה מרביים של סכומי העיצום הכספי)|https://olaw.org.il/takanot/takanot-8058.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק נתוני אשראי#סעיף 97|סעיף 97(ב)}} {{ח:חיצוני|חוק נתוני אשראי|לחוק נתוני אשראי, התשע״ו–2016}} (להלן – החוק), בהתייעצות עם שרת המשפטים ובאישור ועדת הכלכלה של הכנסת, אני קובעת כללים אלה:
{{ח:סוגר}}
{{ח:מפריד}}

{{ח:סעיף|1|מקרים, נסיבות ושיקולים שבהם ניתן להטיל עיצום כספי בסכום הנמוך מהסכומים הקבועים}}
{{ח:ת}} הממונה רשאי להפחית למפר את סכום העיצום הכספי, בשיעורים שלהלן, אם התקיימה אחת או יותר מנסיבות אלה:
{{ח:תת|(1)}} המפר לא הפר כל הוראה מהוראות {{ח:חיצוני|חוק נתוני אשראי|החוק}} או לפיו בשלוש השנים שקדמו להפרה – 35%; לא הפר אותה הוראה בשנה שקדמה להפרה – 20%;
{{ח:תת|(2)}} המפר הפסיק את ההפרה ביוזמתו ודיווח עליה לממונה – 40%;
{{ח:תת|(3)}} המפר נקט פעולות לתיקון הליקויים, למניעת ההפרה ולהקטנת הנזק, להנחת דעתו של הממונה – 30%;
{{ח:תת|(4)}} למפר מערכת נהלים פנימית, שנועדה לאתר ולמנוע ביצוע של ההפרה, וההפרה מעידה על כשל נקודתי ולא על כשל מערכתי – 10%;
{{ח:תת|(5)}} קולת העובדות המהוות את ההפרה ונסיבות עובדתיות אחרות ובכלל זה, תפקידו של המפר, היקף ההפרה, הרווח שהיה עשוי להיות מופק ממנה, ההפסד שהיה עשוי להימנע או הנזק שהיה עשוי להיגרם בעקבותיה – עד 50%;
{{ח:תת|(6)}} לעניין מיופה כוח בתמורה – אם המפר יחיד – ראה הממונה, שההפרה נגרמה בשל נסיבות אישיות המצדיקות הפחתה של העיצום הכספי או שהתקיימו נסיבות אישיות קשות המצדיקות שלא למצות את הדין עם המפר, רשאי הוא להפחית למפר את סכום העיצום הכספי בשיעור של 20%.

{{ח:סעיף|2|הפחתה בשל כמה נסיבות}}
{{ח:ת}} התקיימו לגבי מפר כמה נסיבות כאמור {{ח:פנימי|סעיף 1|בסעיף 1}}, רשאי הממונה להפחית למפר מסכום העיצום הכספי את השיעורים המנויים לצד אותן נסיבות במצטבר, ובלבד ששיעור ההפחתה לא יעלה על 90% מסכום העיצום הכספי הקבוע בשל אותה הפרה.

{{ח:סעיף|3|הפחתת עיצומים בשנת פעילות הראשונה}}
{{ח:ת}} הממונה רשאי להפחית למפר את סכום העיצום הכספי בשל הפרה שבוצעה בשנה הראשונה לפעילותו מול המאגר עד שיעור של 85%, ובלבד שהמפר הפסיק את ההפרה ונקט פעולות לתיקון הליקויים ולמניעת הישנותם, להנחת דעתו של הממונה, בתוך פרק הזמן שעליו הורה הממונה; לא תיקן המפר את ההוראה בתוך פרק הזמן שהורה הממונה, תבוטל ההפחתה והמפר יהיה חייב בסכום העיצום הכספי כאילו לא ניתנה ההפחתה מלכתחילה.

{{ח:סעיף|4|הפחתה בשל התחשבות במחזור עסקאות}}
{{ח:תת|(א)}} מצא הממונה שסכום העיצום הכספי עולה על 5% ממחזור העסקאות של המפר, רשאי הוא להפחית את הסכום ל־5% ממחזור העסקאות שלו.
{{ח:תת|(ב)}} סעיף קטן (א) יחול בין אם הופחת סכום העיצום הכספי לפי {{ח:פנימי|סעיף 1|סעיפים 1}} {{ח:פנימי|סעיף 3|או 3}} ובין אם לאו.
{{ח:תת|(ג)}} מפר המבקש הפחתה של סכום העיצום הכספי לפי סעיף זה, יגיש לממונה אישור, לעניין גובה מחזור העסקאות שלו, בתוך 30 ימים ממועד מסירת ההודעה על הכוונה להטיל עליו עיצום כספי.
{{ח:תת|(ד)}} בסעיף זה –
{{ח:תת|סוג=הגדרה}} ”אישור“ – כל אחד מאלה:
{{ח:תתתת|(1)}} אם המפר חייב, לפי דין, במינוי רואה חשבון מבקר, אישור שנתן רואה חשבון המבקר שמונה כאמור, המבקר את הדוחות הכספיים השנתיים;
{{ח:תתתת|(2)}} אישור שנתן רואה חשבון או אישור שנתן יועץ מס מייצג כי נתון פלוני תואם לאמור במסמך שהוגש במסגרת פעולת הייצוג של יועץ המס;
{{ח:תת|סוג=הגדרה}} ”יועץ מס מייצג“ – כהגדרתו {{ח:חיצוני|חוק הסדרת העיסוק בייצוג על ידי יועצי מס|בחוק הסדרת העיסוק בייצוג על ידי יועצי מס, התשס״ה–2005}};
{{ח:תת|סוג=הגדרה}} ”מחזור עסקאות“ – {{ח:חיצוני|חוק מס ערך מוסף|כהגדרת ”מחזור עסקאות של עוסק“ בחוק מס ערך מוסף, התשל״ו–1975}};
{{ח:תת|סוג=הגדרה}} ”רואה חשבון מבקר“ – כהגדרתו {{ח:חיצוני|חוק החברות|בחוק החברות, התשנ״ט–1999}}.

{{ח:סעיף|5|תחילה}}
{{ח:ת}} תחילתם של כללים אלה ביום כניסתו לתוקף של {{ח:חיצוני|חוק נתוני אשראי|החוק}} לפי הוראות {{ח:חיצוני|חוק נתוני אשראי#סעיף 123|סעיף 123}}, ואולם אם תחילת הוראות {{ח:חיצוני|חוק נתוני אשראי|החוק}} לעניין מסירת מידע ממקורות המידע למאגר תהיה במועד מוקדם יותר מהמועד האמור {{ח:חיצוני|חוק נתוני אשראי#סעיף 123|בסעיף 123(א)}}, יהיה מועד תחילתם של כללים אלה במועד שנקבע בצו מכוח {{ח:חיצוני|חוק נתוני אשראי#סעיף 123|סעיף 123(ב)}}.

{{ח:חתימות|י״א באב התשע״ח (23 ביולי 2018)}}
* '''קרנית פלוג'''
נגידת בנק ישראל
{{ח:סוגר}}

{{ח:סוף}}
{{חוק נתוני אשראי}}

[[קטגוריה:בוט חוקים]]